Комисија за стамбена питања општине/града, на основу члана \_\_. Одлуке о располагању становима у својини Општине/Града („Сл. лист \_\_\_\_\_\_\_\_\_”, број \_\_\_) и Програма стамбене подршке давањем станова у закуп на одређено време („Сл.лист \_\_\_\_\_\_\_\_\_”, бр. \_\_\_\_\_\_\_\_\_ од \_\_\_\_\_\_\_\_\_ године, објављује

**ЈАВНИ ПОЗИВ**

**ЗА ДАВАЊЕ \_\_\_ СТАНОВА У \_\_\_\_\_\_\_\_\_\_\_\_\_\_\_\_\_\_\_\_\_\_**

**У ЗАКУП НА ОДРЕЂЕНО ВРЕМЕ**

**I ПОДАЦИ О СТАНОВИМА**

Предмет конкурса су станови у \_\_\_\_\_\_\_\_\_\_\_\_\_\_\_\_\_\_\_\_\_ и то:

* \_\_\_\_ гарсоњера површине од 27,16 m2 до 31,17 m2
* \_\_\_\_ једнособних станова површине од 32,50 m2 до 36,53 m2
* \_\_\_\_ једноипособних станова површине од 41,24 m2 до 52,98 m2
* \_\_\_\_ двособних станова површине од 53,40 m2 до 64,94 m2

**II ПРАВО УЧЕШЋА НА ЈАВНОМ ПОЗИВУ**

**А – Право учешћа на конкурсу имају:**

|  |  |
| --- | --- |
| 1. Лица без стана која остварују приходе којима не могу да обезбеде стан под тржишним условима | 100 станова |
| 1. Ратни војни инвалиди из оружаних акција после 17. августа 1990, односно чланови породица бораца палих у оружаним акцијама после 17. августа 1990. године | 10 станова |
| 1. Родитељи, усвојиоци, старатељи лица са психофизичком ометеношћу | 9 станова |
| 1. Инвалидна лица са тешким телесним оштећењем | 9 станова |
| 1. Лица која су остварила право на материјално обезбеђење према прописима о социјалној заштити и обезбеђивању социјалне сигурности грађана, а која су неспособна за рад и немају чланове породице који су у радном односу | 5 станова |

Право на решавање стамбене потребе имају лице чији максимални приход за једночлано домаћинство не прелази износ од 71.617,20 динара, као и чланови његовог породичног домаћинства.

За домаћинства са више од једног члана, приход од 1,2 просечне нето зараде у ЈЛС (91.113) множи се коефицијентом који се израчунава по формули К=1+Ох0,7+Дх0,5, где је О сваки следећи одрасли члан домаћинства, а Д дете.

|  |  |
| --- | --- |
| величина домаћинства – по броју особа | максимални приход по домаћинству у динарима |
| 1 одрасла особа | 71.617,20 |
| 1 одрасла особа и 1 дете | 101.457,70 |
| 1 одрасла особа и 2 деце | 131.298,20 |
| 2 одраслих | 113.393,90 |
| 2 одраслих и 1 дете | 143.234,40 |
| 2 одраслих и 2 деце | 173.074,90 |
| 2 одраслих и 3 деце | 202.915,40 |

Приликом утврђивања максималних квалификујућих прихода породичног домаћинства са особама са инвалидитетом, коефицијент се увећава за додатних 0,5.

Приходима се сматрају:

1. примања и приходи који се остварују у месечним износима, и то приход на основу радног односа, односно зарада, плата или накнада зараде, приход на основу уговора о делу, пензија, инвалиднина и друга примања према прописима о правима из области борачко-инвалидске заштите;
2. приход од регистрованог пољопривредног газдинства;
3. приход на основу обављања регистроване самосталне делатности.

Укупан приход породичног домаћинства чини приход остварен у току шест месеци у односу на месец у ком је расписан конкурс.

Ратни војни инвалид и корисник породичне инвалиднине на основу палог борца је лице коме је коначним решењем органа надлежног за послове борачко-инвалидске заштите признато право на личну односно породичну инвалиднину у складу са законом којим се уређују права бораца, ратних војних инвалида и породица палих бораца.

Психофизичка ометеност постоји ако је лице ментално ометено у развоју, и то у степену умерене, теже или тешке менталне ометености, глуво или наглуво, слепо, телесно инвалидно или вишеструко ометено у развоју.

Инвалидно лице са тешким телесним оштећењем је лице са утврђеним процентом телесног оштећења од 70% до 100%.

Учесник на конкурсу, у зависности од броја чланова породичног домаћинства, може конкурисати за закуп стана следеће структуре:

1. самац – за гарсоњеру;
2. два члана – за једнособан стан;
3. три и више чланова – за једноипособан или двособан стан.

Лице које је остварило право на закуп стана може да закупи стан чија је структура мања од структуре стана који има право да закупи према броју чланова породичног домаћинства.

**Б – Лице може учествовати на конкурсу под условом да је:**

* без стана

Сматра се да је лице без стана ако:

– оно или члан његовог породичног домаћинства немају у својини на територији Републике Србије усељив стан, односно породичну стамбену зграду која је одговарајућег стандарда за њега и његово породично домаћинство;

– ако стан у јавној својини користи на основу закупа на одређено време без права на куповину или ако има станарско право/закуп на неодређено време на становима у својини грађана или својини задужбина.

Сматра се да лице није без стана:

– ако су се то лице или члан његовог породичног домаћинства у периоду од пет година пре објављивања конкурса својом вољом лишили својине или сусвојине на стану или стамбеној згради чија тржишна вредност износи више од 50% тржишне вредности стана одговарајућег стандарда за њега и његово породично домаћинство у смислу Одлуке о располагању становима у својини Општине/Града;

– ако је са члановима свог породичног домаћинства користило субвенционисани зајам или једнократну помоћ Републике Србије за решавање стамбене потребе.

* пријављено на територији ЈЛС најмање три године пре расписивања конкурса
* држављанин Републике Србије

Држављанима Републике Србије сматрају се лица која су држављанство стекла до дана истека рока за пријављивање на конкурс.

Стан се даје у закуп лицу које испуњава услове према редоследу утврђеном на листи реда првенства.

**III УСЛОВИ ЗАКУПА**

Закупнина се одређује на основу обрачуна свих стварних трошкова прибављања и коришћења стана, а обрачунава се у фиксном динарском износу за период од годину дана, и то за другу половину текуће године и прву половину наредне године плаћа се до 15. у месецу за текући месец, а износи \_\_\_\_\_\_\_\_\_\_ динара по m2 стана за период до 30. јуна \_\_\_\_. године.

Лица којима износ закупнине прелази износ од 30% просечног месечног прихода њиховог породичног домаћинства имају право на умањење закупнине до износа разлике између износа од 30% прихода породичног домаћинства до висине износа закупнине за тај стан.

**IV ПРИЈАВЉИВАЊЕ НА ЈАВНИ ПОЗИВ**

Пријава на јавни позив се врши на обрасцу који се може добити на шалтерима општинске/градске управе у улици \_\_\_\_\_\_\_\_\_\_\_\_\_\_, као и на сајту општине/града.

Пријаве са целокупном потребном документацијом се подносе у згради општинске/градске управе у улици \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, радним данима (понедељак–петак) од 9 до 15 часова, или поштом на исту адресу, у року од 30 дана од дана објављивања конкурса односно закључно са \_\_\_\_\_\_\_\_\_. године.

По истеку рока из јавног позива, подаци по поднетим пријавама ће се обрадити и по потреби проверити увидом на лицу места или на други начин.

Бодовање се неће вршити по основама за које нису приложени одговарајући докази уз пријаву или достављени у року од 15 дана од дана пријема позива за допуну документације.

Додатне информације се могу добити на броју телефона \_\_\_\_\_\_\_\_\_\_\_\_\_\_\_\_ или у просторијама општинске/градске управе.